CELEX: 62009CB0386
Language: hu
Date: 2010-09-15 00:00:00
Title: C-386/09. sz. ügy: A Bíróság (hetedik tanács) 2010. szeptember 15-i végzése (a Cour du travail de Bruxelles (Belgium) előzetes döntéshozatal iránti kérelme) — Jhonny Briot kontra Randstad Interim, Sodexho SA, az Európai Unió Tanácsa (Az eljárási szabályzat 104. cikke 3. §-ának második bekezdése — 2001/23/EK irányelv — Vállalkozások átruházása — A munkavállalók jogainak védelme — A kölcsönzött munkavállaló határozott idejű munkaszerződése megújításának elmaradása)

18.12.2010   
            
            
               HU
            
            
               Az Európai Unió Hivatalos Lapja
            
            
               C 346/22
            
         A Bíróság (hetedik tanács) 2010. szeptember 15-i végzése (a Cour du travail de Bruxelles (Belgium) előzetes döntéshozatal iránti kérelme) — Jhonny Briot kontra Randstad Interim, Sodexho SA, az Európai Unió Tanácsa
   (C-386/09. sz. ügy) (1)
   
   (Az eljárási szabályzat 104. cikke 3. §-ának második bekezdése - 2001/23/EK irányelv - Vállalkozások átruházása - A munkavállalók jogainak védelme - A kölcsönzött munkavállaló határozott idejű munkaszerződése megújításának elmaradása)
   2010/C 346/36
   Az eljárás nyelve: francia
   
      A kérdést előterjesztő bíróság
   
   Cour du travail de Bruxelles — Belgium
   
      Az alapeljárás felei
   
   
      Felperes: Jhonny Briot
   
      Alperesek: Randstad Interim, Sodexho SA, az Európai Unió Tanácsa
   
      Tárgy
   
   Előzetes döntéshozatal iránti kérelem — Cour du travail de Bruxelles — A munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv (HL L 82., 16. o.; magyar nyelvű különkiadás 5. fejezet, 4. kötet, 98. o.) 1. cikke (1) bekezdésének, 2. cikke (1) bekezdése a) pontjának és (2) bekezdése c) pontjának, 3. cikke (1) bekezdésének, valamint 4. cikke (1) bekezdésének értelmezése — A kölcsönzött munkavállaló határozott idejű munkaszerződése megújításának vállalkozás-átruházás miatti elmaradása — A munkaerő kölcsönző társaság vagy — ennek hiányában — a kölcsönzött munkavállalókat alkalmazó közösségi intézmény „munkáltatónak–átadónak” tekinthetősége — A kölcsönzött munkavállalók esetleges kizárása a jelen irányelvben szereplő garanciákból — A munkaviszony kedvezményezett általi fenntartásának kötelezettsége vagy lehetősége.
   
      Rendelkező rész
   
   Az alapügy körülményeihez hasonló körülmények között, amennyiben a kölcsönzött munkavállaló határozott idejű munkaszerződése e kölcsönzött munkavállaló alkalmazásának célját képező tevékenység átadását megelőző időpontban az e szerződésben megállapított időtartam lejárta miatt szűnt meg, a fent említett szerződés megújításának ezen átruházás miatti elmaradása nem ellentétes a munkavállalók jogainak a vállalkozások, üzletek vagy ezek részeinek átruházása esetén történő védelmére vonatkozó tagállami jogszabályok közelítéséről szóló, 2001. március 12-i 2001/23/EK tanácsi irányelv 4. cikkének (1) bekezdésében szereplő tilalommal. Ezért a fent említett kölcsönzött munkavállalót nem kell úgy tekinteni, mint aki az említett átruházás időpontjában továbbra is a kölcsönvevő vállalkozás rendelkezésére áll.
   
      (1)  HL C 312., 2009.12.19.